ריצ'רד גאד

ריצ'רד רוברט סטיבן גאד (באנגלית: Richard Robert Steven Gadd נולד ב-11 במאי 1989) הוא סופר, שחקן וקומיקאי סקוטי. הוא יצר ושיחק בסדרת הדרמה של נטפליקס משנת 2024 "אייל קטן", המבוססת על מופע היחיד שלו ועל סיפורו האישי.

 קריירה 
גאד למד בבית הספר לדרמה של אוקספורד, והשלים קורס שנתי בשנת 2012. הוא הופיע במופעי הפרינג' Cheese & Crack Whores (2013), Breaking Gadd (2014) ו-Waiting for Gaddot (2015) בפסטיבל הפרינג' של אדינבורו. ההצגות הוצגו לראשונה בפסטיבל והמשיכו להיות מוצגות בתיאטרון סוהו בלונדון. המופע "Waiting for Gaddot" זכה בפרס קומדיה "Amused Moose" בשנת 2015 וכן בפרס הקומדיה הסקוטית למופע היחיד הטוב ביותר בשנת 2016. הוא גם היה מועמד לפרס מלקולם הארדי לחדשנות ולפרס צ'ורטל לחדשנות.

מופע הפרינג' של גאד משנת 2016, "Monkey See Monkey Do", זכה בפרס הקומדיה של אדינבורו לתוכנית הקומית הטובה ביותר והיה מועמד גם לפרס "Total Theatre" בקטגוריית חדשנות. מאוחר יותר באותה שנה, גאד זכה בפרס הקומיקאי של צ'ורטל והיה מועמד לפרס Off West End לתיאטרון על הביצוע הטוב ביותר. ההצגה הוצגה ברחבי בריטניה ובאירופה, והוצגה בפסטיבל הקומדיה הבין-לאומי של מלבורן, שם הייתה מועמדת לפרס בארי לשנת 2017. ב-2017 המופע שודר ב־Comedy Central כחלק מסדרת התיאטרון בהופעה חיה בטלוויזיה.

המופע הבא של גאד, "Baby Reindeer" ("אייל תינוק"), על חוויותיו האישיות בהן הוטרד על ידי סטוקרית, הוצג בבכורה ב-2019 בפסטיבל הפרינג' של אדינבורו. על מופע זה זכה בשני פרסים בפסטיבל הפרינג' של אדינבורו: כתיבה חדשה לתיאטרון ופרס הבמה למצוינות משחק. לאחר מכן, ההצגה רצה במשך חמישה שבועות בתיאטרון בוש בלונדון, שם היא זכתה בפרס תיאטרון אוף ווסט אנד לעיצוב הווידאו הטוב ביותר, וכן קיבלה מועמדות בקטגוריית המבצע הטוב ביותר. המופע הועבר מאוחר יותר לתיאטרון אמבסדור בווסט אנד בלונדון, אך בוטל עקב מגפת הקורונה. כמה חודשים לאחר מכן, ההצגה זכתה בפרס אוליבייה.

ב-2024 עלתה לנטפליקס הסדרה "אייל קטן", המבוססת על המחזה. הסדרה מתארת את חוויותיו האישיות בעקבות ההטרדה והסטוקריות שחווה. קרוב לחמש שנים, קיבל גאד כ־41,000 מיילים, כ־744 ציוצים, מכתבים רבים שנפרשו על פני מאה עמודים ויותר וכ-350 שעות של הודעות קוליות מהאישה שעקבה אחריו והטרידה אותו. האישה, שהיא מבוגרת ממנו, מכונה מרתה בסדרה.

גאד שיחק לצד דניאל מייס בדרמת הטלוויזיה "Against the Law", שהייתה מועמדת לפרס באפט"א ב-2017. הוא שיחק בטלוויזיה בסדרות רבות, בהן "קליק", ו"קוד 404". כתסריטאי, גאד כתב כמה פרקים של סדרת הטלוויזיה "חינוך מיני", המשודרת בנטפליקס, וכתב פרקים לסדרה "Ultimate Worrier" ולסדרה "The Last Leg" עבור ערוץ 4, שם שימש גם ככתב. הוא גם שידר כמה פרויקטים ב־BBC Radio 4 וב-BBC Radio Scotland.

בספטמבר 2024, פורסם שגאד חתם על הסכם מבט ראשון עם נטפליקס. מנכ"ל נטפליקס, טד סרנדוס, הודיע על ההסכם במהלך כנס בלונדון והביע תמיכה בגאד ובסיפור שסיפר בסדרה, וטען שהסיפור הוא "הסיפור האמיתי של ריצ'רד".

 חיים אישיים 
גאד מזדהה כביסקסואל. הוא שגריר של "We Are Survivors", ארגון צדקה בבריטניה המוקדש לסיוע לנפגעי התעללות מינית. גאד עצמו היה קורבן להתעללות מינית. הוא עבר הטרדה מאיימת ותקיפה מינית בשנות ה-20 לחייו.

 פילמוגרפיה 
שנהפרויקטדמותהערותסרטים2005Confusedבחור סקוטי #2סרט קצר2007Fully-Charged Videosגאד2017Against the Lawאדי מק'נאליסרט טלוויזיה2018Diane's New Boyfriendכריסטופרסרט קצר2019WhippersnapגברAmazonia2021Ladybabyהארי2024A Bear Named Wojtekדייבסרט טלוויזיה; דיבובTruth Serumג'ימיסרט קצרטלוויזיה2012Comedy Feedsבחור כועס בקולנועפרק אחד2014Scot Squadטיבלט קמברליין2015Trippedקאלום4 פרקים2016אכזרי שליחפרק אחד2018BBC Teach: Invasion of the Book Readersנילמיני-סדרה; 2 פרקיםאנושייםמפגיןפרק אחדקליקה בן הווארד6 פרקים2019Urban Mythsגארתפרק אחד2020זרהדאף2020–2022קוד 404 ליאם קליסבי13 פרקים2022העונה של החתונות קונרד לנוקס3 פרקים2024אייל קטןדוני דאןמיני-סדרה; 7 פרקים
מועמד פרס אמי לבידור בפריים טיים לשחקן ראשי במיני סדרה או בסרט טלוויזיה (אנ') (2024)

מועמד פרס גילדת שחקני המסך לשחקן הטוב ביותר במיני-סדרה או בסרט טלוויזיה (אנ') (2024)TBAHalf Man רובןסדרה עתידית של HBO ו-BBC One
גם יוצר, תסריטאי ומפיק בפועל

 פרסים ומועמדויות 
שנהפרסקטגוריהפרויקטתוצאהמקור2024פרס ג'ות'הם לטלוויזיהההופעה הטובה ביותר במיני-סדרהאייל קטןפרס אמי לבידור בפריים טייםשחקן ראשי במיני סדרה או בסרט טלוויזיה (אנ')התסריט הטוב ביותר במיני-סדרה או סדרת אנתולוגיה או סרט2025פרס גלובוס הזהבהשחקן הטוב ביותר במיני-סדרה, סדרת אנתולוגיה או סרט טלוויזיה פרס סטלייטהשחקן הטוב ביותר במיני סדרה, סדרה מוגבלת או סרט קולנוע שנעשה לטלוויזיהפרס באפט"א אמנותי לטלוויזיההתסריטאי הטוב ביותר: דרמהפרס באפט"א לטלוויזיההשחקן הטוב ביותר

קישורים חיצוניים

 הערות שוליים 

קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:ביסקסואלים בריטים
קטגוריה:מחזאים
קטגוריה:קומיקאים
קטגוריה:בריטים שהופיעו ברשימת טיים 100 נקסט
קטגוריה:סקוטים שנולדו ב-1989